L-Istati Uniti approvat it-tilqima Pfizer biex tingħata lil tfal li għandhom bejn il-ħamsa u l-11-il sena. Il-President Amerikan Joe Biden qal li jittama li fil-jiem li ġejjin ikun hemm programm imħejji biex tibda tingħata din it-tilqima lit-tfal ta' din l-età. Fi stqarrija id-Direttur tas-Centers for Disease Control and Prevention (CDC) Rochelle Walensky qalet li huma konxji li ħafna ġenituri jixtiequ li jlaqqmu t-tfal tagħhom u rrakkomandaw li madwar 28 miljun tifel u tifla jieħdu t-tilqima kontra l-Covid-19. Walensky żiedet li l-varjant Delta huwa riskjuż ħafna għas-saħħa tat-tfal u r-riskju li tfal jiġu milquta mill-Covid-19 huwa ħafna ikbar mill-maġġoranza tat-tilqim li jingħataw għall-mard ieħor. Il-President Amerikan qal li l-approvazzjoni tal-vaċċin hija pass 'il quddiem għal kulħadd.